Ռոբերտ Գիյոմ

**Ռոբերտ Գիյոմ** (, ի ծնե Ռոբերտ Փիթեր Ուիլյամս ();), ամերիկացի դերասան, հայտնի է «Սպորտի գիշեր» հեռուստասերիալում Այզեկ Ջաֆֆեի և «Օճառ» հեռուստասերիալում Բենսոնի և նրա «Բենսոն» սփին-օֆֆի դերերով, ինչպես նաև «Առյուծ արքան» մուլտֆիլմում Ռաֆիկայի մանդրիլի հնչյունավորմամբ։

## Վաղ տարիներ
Ծնվել է Սենթ Լուիսում (Միսսուրի նահանգ)։ Հարբեցող մորից ստացել է Ռոբերտ Ուիլյամս անունը։ Այն բանից հետո, երբ նրա մայրը լքել է ընտանիքը, Ռոբերտի և նրա եղբայրների և քույրերի դաստիարակությամբ զբաղվել է իր տատիկ Ժանետ Ուիլյամսը։ Մինչ դերասանական կարիերան սկսելը սովորել է Սենթ Լուիսի համալսարանում, Վաշինգտոնի համալսարանում և ծառայել ԱՄՆ-ի բանակում։ Իր բեմական անվան համար նա ընտրել է «Գիյոմ» ազգանունը, որը ֆրանսերենում Վիլյամ անվան նմանակն է։

## Կարիերա
### Թատրոն և երաժշտական ​​կարիերա
Համալսարանն ավարտելուց հետո Գիյոմը սկսել է աշխատել Քլիվլենդի «Karamu Players» թատրոնում, որտեղ հանդես է եկել երաժշտական կատակերգություններում և օպերաներում։ 1959 թվականին շրջագայել է աշխարհով մեկ՝ որպես «Անվճար և հեշտ» մյուզիքլի մասնակից։ 1961 թվականին իր դեբյուտն է կատարել Բրոդվեյում՝ «*Kwamina*» մյուզիքլում։ Նաև խաղացել է այնպիսի մյուզիքլներում, ինչպիսիք են «Ոսկե տղա», «Հաղթանակի ադամանդներ», «Տղաներ և տիկնիկներ», «Ժակ Բրելը ողջ է և առողջ և ապրում է Փարիզում» և «*Purlie!*»։ Առաջադրվել է Թոնի մրցանակի՝ «Տղաներ և տիկնիկներ» մյուզիքլում Նաթան Դեթրոյթի դերի համար։

Գիյոմը «*Robert de Cormier Singers*»-ի անդամ էր, որի հետ նա հանդես էր գալիս համերգներով և հեռուստատեսությամբ։ Նա նաև ձայնագրել է մի ալբոմ, որը կոչվում էր «Just Arrived»[8] որպես «The Pilgrims» ֆոլկ եռյակի մաս։ «The Pilgrims»-ը ստեղծվել է «Columbia Records»-ի պրոդյուսեր Թոմ Ուիլսոնի կողմից, որը ցանկանում էր մրցակցություն ստեղծել հանրահայտ ժողովրդական «Փիթեր, Փոլ և Մերի» եռյակի համար։ 1964 թվականի սկզբին «The Pilgrims»-ը ձայնագրել էր մի քանի երգ, սակայն Ուիլսոնը դեռ չէր կարողանում ընտրել համապատասխան թրեքը խմբի դեբյուտային սինգլի համար։ Այդ ընթացքում Ուիլսոնը հանդիպել է այն ժամանակ անհայտ երգահան Պոլ Սայմոնին, որը նրան ցույց է տվել իր «The Sound of Silence» ստեղծագործությունը։ Ուիլսոնը հավանել է երգը և Սայմոնին առաջարկել ձայնագրել դրա դեմո տարբերակը խմբի համար, բայց երբ Սայմոնը և նրա ընկերը՝ Արտ Գարֆանկելը, ձայնագրել են երգը, Ուիլսոնը հրաժարվել է այն օգտագործել։

1964 թվականին նա խաղացել է Սփորթինգ Լայֆին «Պորգի և Բես» մյուզիքլում, որը բեմադրվել է *Նյու Յորքի Սիթի Սենթր* թատրոնում։ Հետագայում նա նույն դերը խաղացել է Ավստրիայում 1966 թվականին Վիեննայի ժողովրդական օպերայում, այս արտադրությունը թողարկվել է որպես հեռուստատեսային ֆիլմ։ Այնուհետև նա «Օպերայի ուրվականը» մյուզիքլի լոս-անջելեսյան արտադրության մեջ խաղացել է գլխավոր դերը՝ փոխարինելով դերասան Մայքլ Քրոուֆորդին։

### Հեռուստատեսություն
մինի|199x199փքս|Բենսոնի դերում «Օճառ» հեռուստասերիալում, 1977 թվականԳիյոմը նկարահանվել է այնպիսի հեռուստասերիալների դրվագներում, ինչպիսիք են «Լավ ժամանակներ», «Ջեֆերսոնները», «Սենֆորդն և որդին», «Զանգով փրկվածները․ քոլեջի տարիները», «Բել-Էյրի նոր արքայազնը» և «Ուրիշ աշխարհ»։ Գիյոմը խաղացել է նաև բժիշկ Ֆրանկլինի և Ահարոն Կարոթերսի դերերը «Բոլորը ընտանիքում» և «Դոկտոր Մարկուս Ուելբի» հեռուստասերիալների դրվագներում։ 1977 թվականից մինչև 1979 թվականը նկարահանվել է որպես սպասավոր Բենսոն Դյուբուա ABC-ի «Օճառ» հեռուստասերիալում։ 1979 թվականից մինչև 1986 թվականը Գիյոմը շարունակել է խաղալ այս դերը «Օճառ» սերիալի սփին-օֆֆում՝ «Բենսոն» անվանմամբ։ Գիյոմը 1979 և 1985 թվականներին Բենսոն Դյուբուայի դերի համար արժանացել է երկու «Էմմի» մրցանակի։
1984 թվականի նոյեմբերի 28-ին Գիյոմը հեռուստատեսային իր աշխատանքի համար ստացել է աստղ Հոլիվուդյան փառքի ծառուղում։ Նա աստղ է ունեցել նաև Սենթ Լուիսի «Փառքի ծառուղում»։

1985 թվականին Գիյոմը նկարահանվել է «Հյուսիս և հարավ» մինի սերիալում աբոլիցիոնիստ առաջնորդ Ֆրեդերիկ Դուգլասի դերում, որը փախել էր ստրկությունից և դարձել դրա վերացման շարժման առաջնորդը մինչև Ամերիկայի քաղաքացիական պատերազմը։

Հետագա տարիներին նա խաղացել է ամուսնական խորհրդատու Էդվարդ Սոյերի դերը «Ռոբերտ Գիյոմի շոու» հեռուստասերիալում (1989 թվական), դետեկտիվ Բոբ Բալարդին «Խաղաղօվկիանոսյան կայարան»-ում (1991–1992), և գործադիր պրոդյուսեր Իսահակ Ջաֆֆին Աարոն Սորկինի «Սպորտային գիշեր» հեռուստասերիալում (1998-2000 թվականներ)։ Նա նաև նկարահանվել է «8 պարզ կանոն իմ դեռահաս դստեր հետ հանդիպելու համար» հեռուստասերիալի մի դրվագում։ Վերջին անգամ նա հեռուստատեսությամբ նկարահանվել է 2016 թվականին Օպրայի *«Where Are They Now?»*  շոուում։

### Հնչյունավորման դերասան
Գիյոմը հնչյունավորել է կերպարներին այնպիսի անիմացիոն սերիալներում, ինչպիսիք են «Մոլորակի կապիտանի փրկարար թիմ», «Ձկնային ոստիկանություն» և «Հեքիաթներ բոլոր երեխաների համար»։ Նա նաև հնչյունավորել է Ռաֆիկիին «Առյուծ արքան» մուլտֆիլմում և դրա շարունակություններում։ 1995 թվականին նա արժանացել է «Գրեմմի» մրցանակի՝ «Առյուծ արքան» աուդիոգրքի տարբերակում կերպարը հնչյունավորելու համար։ Նա հնչյունավորել է պարոն Թիքնոուզին «Երկիրը ժամանակից առաջ VIII. Մեծ սառցակալումը»։ 2004 թվականին նա հնչյունավորել է Իլայ Վենսին «Half-Life 2» տեսախաղում և դրա շարունակություններում։

## Անձնական կյանք և մահ
1955 -1984 թվականներին Գիյոմն ամուսնացած է եղել Մարլեն Ուիլյամսի հետ, ում հետ ունեցել է երկու որդի՝ Քևին և Ժակ։ 1986 թվականին ամուսնացել է Դոննա Բրաունի հետ։ Նրանք ունեցել են դուստր՝ Ռեյչելը։ Նրա որդին՝ Ժակը, մահացել է 1990 թվականի դեկտեմբերի 23-ին 33 տարեկանում ՁԻԱՀ-ի բարդությունների պատճառով։

1999 թվականին Գիյոմը ինսուլտ է տարել Կալիֆորնիայի Բըրբանք քաղաքի Walt Disney ստուդիայում «Սպորտային գիշեր» հեռուստասերիալի նկարահանումների ժամանակ, որից նա բավականին արագ ապաքինվել է։

Գիյոմը մահացել է շագանակագեղձի քաղցկեղից 2017 թվականի հոկտեմբերի 24-ին 89 տարեկանում, Լոս Անջելեսի (Կալիֆորնիա նահանգ) իր տանը։

## Ֆիլմագրություն
### Ֆիլմ

### Հեռուստատեսություն

### Խաղեր

Աղբյուրներ՝

## Մրցանակներ և անվանակարգեր

## Ծանոթագրություններ

## Արտաքին հղումներ
* Պաշտոնական էջ

 
Կատեգորիա:«Գրեմմի» մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի հեռուստատեսային դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Անձինք այբբենական կարգով
Կատեգորիա:Քաղցկեղից մահացածներ